钦定古今图书集成/明伦汇编/闺媛典/第212卷 > 陈九韶妻罗氏
## 钦定古今图书集成/明伦汇编/闺媛典/第212卷 > 陈九韶妻罗氏

按《三水县志》：“罗氏，高要罗岸村人，适白坭陈九韶。氏
性清洁，茹澹素。九韶名家子，亦英特不群，补开建廪
生。罗以父丧愆期，年二十二归陈，事舅姑孝，相夫有
礼。韶早丧，罗年二十九，抚孤峻柏，居丧哀恸，邻里感
叹，历数载，稍劝改图，即以死自誓，遂不敢言。衣缟茹
蔬，凡诸亲族吉凶之事皆谢不与，贞静自守，以终其”
身。县令朱秋林为作《传》。